DOG Núm. 54 Venres, 18 de marzo de 2022 Páx. 18378\nRESOLUCIÓN do 8 de marzo de 2022 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2022 (código de procedemento CT403B).\nA Axencia Galega das Industrias Culturais é unha entidade de dereito público con personalidade xurídica propia, patrimonio propio e autonomía na súa xestión, que ten por obxecto o impulso e a consolidación do tecido empresarial no sector cultural galego, segundo o previsto nos artigos 3, 4 e 5 da Lei 4/2008, do 23 de maio, de creación da Axencia Galega das Industrias Culturais. A Axencia Galega das Industrias Culturais é o organismo en que a Xunta de Galicia, coa participación necesaria dos sectores culturais implicados, centraliza os programas de apoio destinados a reforzar o papel dos creadores individuais, empresas e industrias culturais privadas, dentro do obxectivo xenérico de promoción e fomento da cultura galega impulsado pola Consellería de Cultura, Educación e Universidade. O obxectivo da Axencia é consolidar o tecido industrial no sector cultural galego para promover un tecido empresarial capitalizado, competitivo e innovador, fomentar a creación e potenciar a comercialización de bens e servizos culturais de calidade, favorecendo a difusión da lingua e da cultura galegas como elementos singularizadores.\nPor todo isto, en consonancia cos seus obxectivos inmediatos, e no uso das atribucións que me foron conferidas, resolvo aprobar a convocatoria de subvencións á creación escénica para o ano 2022, de acordo cos seguintes artigos:\n8. De acordo co establecido no artigo 14, letra ñ) da Lei 9/2007, do 13 de xuño, de subvencións de Galicia, as persoas e entidades beneficiarias quedan informadas da existencia do Rexistro Público de Subvencións.\n9. Sobre este procedemento administrativo poderase obter documentación normalizada ou información adicional na Axencia Galega das Industrias Culturais, a través dos seguintes medios:\nAsí mesmo, para cuestións xerais sobre este procedemento, poderá facerse uso do teléfono de información xeral da Xunta de Galicia 012.\nArtigo 3. Modalidades e requisitos da subvención\n3. Os requisitos xerais de todas as modalidades son:\n4. Ademais dos requisitos xerais, existen requisitos específicos, que se expresan a seguir:\n5. Estrea dos proxectos subvencionados.\nArtigo 4. Orzamento, imputación de créditos, contía de subvención e límites máximos\n1. O importe global máximo das subvencións anteriormente detalladas será de 800.000 euros, suma que irá con cargo á aplicación orzamentaria 10.A1.432B.770.0 do orzamento de gastos da Agadic, código de proxecto 2010-00005, distribuído entre as anualidades 2022, 2023 e 2024 segundo o cadro que segue:\n2. Os importes previstos poderán ser incrementados ao longo do exercicio, nos supostos establecidos no artigo 31.2 da Lei de subvencións de Galicia e tras declaración previa de dispoñibilidade de crédito, logo da modificación orzamentaria que proceda e sempre antes da resolución de concesión. Se é o caso, a ampliación de crédito deberase publicar nos mesmos medios que esta convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.\n3. Contías das subvencións e límites máximos:\nOrzamento máximo por proxecto e modalidade\nLímite da subvención sobre orzamento\nModalidade 1: nova creación\nModalidade 2: creación escénica teatro, novo circo e maxia\nModalidade 3: danza e artes do movemento\nModalidade 4: actividade escénica plurianual\n4. Sen prexuízo das dotacións indicadas en cada modalidade, cando por razón de falta de solicitudes, incumprimento de requisitos ou de falta de calidade dos proxectos presentados non se esgotase a contía establecida nunha ou varias modalidades, a Comisión de Valoración proporalle á Dirección da Agadic o incremento da cantidade establecida en calquera das outras modalidades. No caso deste traspaso, terá prioridade a modalidade en que o desequilibrio entre a cantidade solicitada e a dotación inicial sexa maior.\n1. Os gastos subvencionables serán aqueles que respondan indubidablemente á natureza da actividade subvencionada, se realicen dentro do período de execución establecido na presente convocatoria e se xustifiquen e acrediten o seu pagamento con antelación á data de xustificación da subvención.\n2. Para os efectos desta convocatoria, son gastos subvencionables:\na) Gastos de persoal incluídos na ficha de produción. Para a modalidade 4, tamén serán subvencionables os gastos de persoal incluído na xira realizada (máximo, 70 % do total do proxecto).\nb) Gastos de produción (escenografía, vestiario, música, luz, son, etc.). Os gastos deberán corresponder co proxecto presentado (máximo, 30 % do proxecto).\nc) Gastos de promoción e publicidade, de acordo co orzamento presentado (máximo, 10 % do proxecto).\nd) Dereitos de autor.\ne) Axudas de custo, transporte e/ou outras indemnizacións, conforme as tarifas máximas establecidas no convenio colectivo de actores e actrices de Galicia.\nf) Gastos xerais de mantemento e xestión, ata un máximo do 7 % sobre os custos totais.\ng) Gastos financeiros, se están directamente relacionados coa actividade subvencionable e son indispensables para a adecuada preparación ou execución desta, de conformidade co artigo 29.7 da Lei de subvencións de Galicia.\nh) Alugueiro de locais de ensaio, cun máximo tres meses, agás para a modalidade 4 que será un máximo de seis meses.\nAdmitiranse desviacións ata un máximo do 20 %, debidamente motivadas, entre as diferentes partidas de gasto, a excepción dos gastos xerais.\na) Xuros debedores das contas bancarias.\nb) Imposto sobre o valor engadido, así como os impostos de natureza similar que sexan recuperables pola entidade.\nc) Gastos de subcontratación de servizos con empresas vinculadas ou con aquelas que non teñan como obxecto social e actividade social a prestación dos servizos obxecto da subcontratación.\nd) Gastos de contratación de servizos artísticos por parte das persoas titulares da empresa, cando excedan os seguintes límites: 20 % do total do proxecto, por cada persoa titular, co límite máximo do 50 %.\ne) Calquera outro non vinculado directamente coa actividade obxecto de subvención.\n4. Consideraranse gastos subvencionables os relativos á produción escénica comprendidos entre o 1 de xaneiro de 2022 e a data da estrea para as modalidades 1, 2 e 3. No caso da modalidade 4, consideraranse tamén subvencionables os gastos orixinados pola xira para a execución de todas as funcións comprometidas.\nPara aquelas persoas beneficiarias dunha subvención ao abeiro da Resolución do 12 de marzo de 2021 pola que se aproban as bases reguladoras das subvencións, en réxime de concorrencia competitiva, á creación escénica de 2021 que non estrearan o proxecto subvencionado no ano 2021, o período subvencionable abrangue desde a estrea do devandito proxecto en 2022 ata a estrea do novo proxecto subvencionado ao abeiro desta convocatoria.\nArtigo 6. Inicio do procedemento: presentación de solicitudes\nArtigo 7. Prazo de presentación das solicitudes e emenda\n1. O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.\nArtigo 12. Instrución do procedemento e competencia para a avaliación de solicitudes\n2. Co fin de facilitar unha mellor avaliación das solicitudes, poderáselles pedir información complementaria ás persoas interesadas, a persoas profesionais e expertas, así como a outros servizos da Consellería de Cultura, Educación e Universidade.\nSen prexuízo das facultades que teñan atribuídas outros órganos da Administración do Estado ou da Comunidade Autónoma, a Dirección da Agadic e as unidades administrativas encargadas da tramitación e seguimento do expediente respectivo poderán comprobar en todo momento a aplicación das subvencións concedidas para os fins programados, e levará a cabo as funcións de control, así como de avaliación e seguimento dos labores e demais actuacións que deriven da presente resolución.\n1. O director da Agadic nomeará as persoas que formarán parte das dúas comisións de Valoración que se constituirán para a avaliación das solicitudes, que non poderán estar directa ou indirectamente relacionadas cos expedientes obxecto de valoración.\n2. As comisións estarán integradas polos seguintes vogais:\nPara a avaliación dos criterios automáticos, dúas persoas do cadro de persoal da Agadic.\nPara a avaliación dos criterios artísticos, tres profesionais externos de entre persoas vinculadas ao mundo das artes escénicas en Galicia.\n3. A condición de vogal da comisión ten carácter persoal e non pode actuar por delegación nin ser substituído en ningún caso. Os membros da comisión declararán por escrito non ter relación coas persoas solicitantes ou, se é o caso, cos partícipes das persoas xurídicas solicitantes na correspondente convocatoria anual.\n4. Tanto estas comisións como o órgano instrutor especificado no artigo anterior poderán solicitar das persoas beneficiarias cantos datos e acreditacións xulguen necesarios para unha máis correcta avaliación dos proxectos.\n5. A comisión de valoración artística, previamente á cualificación das solicitudes, elaborará unha acta concretando os criterios definidos no artigo 14.b) para aplicalos de xeito obxectivo. Así mesmo, tras a súa avaliación deixarase constancia documental cun informe da motivación das puntuacións.\n6. A avaliación das solicitudes presentadas farase en dúas fases. A primeira será a avaliación dos criterios automáticos establecidos no artigo 14 e será levada a cabo por unha comisión formada por persoal da Agadic. A segunda fase será a avaliación dos criterios artísticos e será realizada por unha comisión formada por profesionais do ámbito escénico.\nAs dúas comisións reuniranse para poñer en común o resultado de cada unha das fases e emitirán un informe conxunto relacionando os proxectos examinados por orde de prelación, indicarán a puntuación asignada a cada un deles e farán unha proposta dos que se consideran subvencionables.\nArtigo 14. Criterios de valoración e avaliación\n– Entre o 55 % e o 65 %: 2 puntos.\nPara a modalidade 3, a avaliación deste punto 1.2 será:\n– Entre 15.000 e 25.000 euros: 1 punto.\n– Máis de 25.000 ata 40.000 euros: 2 puntos.\n– Máis de 40.000 euros: 4 puntos.\nPara a modalidade 3, a avaliación deste punto 1.3 será:\n– Entre de 1.500 e 3.000 euros: 1 punto.\n– Máis de 3.000 ata 6.000 euros: 2 puntos.\n– Máis de 6.000 euros: 4 puntos.\n– 0,5 por espectáculo producido pola entidade solicitante durante os últimos tres anos naturais, dun mínimo de 35 minutos de duración (excepto para espectáculos de danza), con dez ou máis representacións realizadas (cinco, para os espectáculos de danza).\nMedia anual de funcións distribuídas nos últimos tres anos dos espectáculos producidos pola entidade solicitante. Terán a consideración de funcións aquelas que supoñan unha contraprestación económica e unha duración mínima de 35 minutos. Non se exixirá duración mínima para espectáculos de danza. Para a contabilización das funcións realizadas de cada espectáculo aplicarase a seguinte dobre ponderación:\n– 0,5 puntos pola titulación oficial no ámbito das artes escénicas e/ou musicais.\n– Entre o 10 % e o 15 % do orzamento do proxecto: 1 punto.\nCando unha compañía estea formada pola fusión, escisión ou cambio de forma xurídica ou razón social dunha ou de varias compañías preexistentes, recoñeceráselle a traxectoria anterior destas para os efectos de avaliación. No suposto de escisión, o recoñecemento será pola parte proporcional que corresponda á parte escindida integrada na nova sociedade. No caso de que unha das partes escindidas non exerza actividade empresarial demostrada, a outra parte acumulará toda a traxectoria.\n2. Os proxectos que se consideren subvencionables recibirán unha puntuación adicional por número de intérpretes (actores, manipuladores, bailaríns e músicos en escena) para os efectos da asignación das contías que se lles adxudiquen, tendo en conta os límites de cada modalidade. Esta puntuación será de catro puntos por cada intérprete ata un máximo de 25 puntos.\nB. Criterios artísticos da memoria do proxecto. Máximo 38 puntos.\n5. Memoria do proxecto que recolla todos os recursos relativos á posta en escena do espectáculo e inclúa o currículo de actores e actrices e traballo actoral e coreográfico, escenografía, vestiario ou outros aspectos plásticos, iluminación, música, así como calquera outro aspecto creativo que se considere: ata 28 puntos.\nArtigo 15. Resolución da convocatoria\n1. Instruído o procedemento, o órgano instrutor, á vista do expediente, da documentación requirida, e unha vez entregado o informe preceptivo conxunto por parte das comisións de Valoración, ditará a proposta de resolución en que indicarán o número de solicitudes subvencionadas e o importe económico da subvención correspondente a cada unha delas. O importe económico determinarase en función das dispoñibilidades orzamentarias, do orzamento do proxecto, do importe solicitado e da puntuación derivada da aplicación dos criterios de valoración. Esta proposta de resolución será elevada á presidencia do Consello Reitor da Agadic.\n2. A presidencia do Consello Reitor da Agadic, por delegación do Consello Reitor (disposición adicional do Acordo do 24 de xullo de 2012, DOG núm. 164, do 29 de agosto), deberá ditar resolución expresa, no prazo de 15 días desde a data de elevación da proposta de resolución. A citada resolución deberase ditar e notificar no prazo máximo de cinco meses, contados desde o día seguinte ao da publicación desta convocatoria pública, será motivada e fará mención expresa das persoas beneficiarias, da contía da axuda e dunha desestimación xeneralizada do resto dos proxectos solicitantes.\na) Recurso potestativo de reposición ante a presidencia do Consello Reitor da Agadic, no prazo dun mes, contado a partir do día seguinte ao da notificación da resolución, se esta for expresa.\nb) Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados desde o día seguinte ao da notificación da resolución, se esta for expresa.\n2. A entidade beneficiaria deberalle remitir á Agadic o plan económico-financeiro (anexo VI) adaptado á subvención concedida (só no suposto de que a subvención recibida sexa inferior á solicitada e, como máximo, pola diferenza entre ambas as cantidades). Esta documentación deberase remitir no prazo máximo de 10 días hábiles, contados desde a notificación da resolución de concesión.\na) Cumprir o obxectivo e realizar a actuación subvencionada de conformidade co proxecto presentado ou, se é o caso, o modificado coa autorización da Agadic.\nb) As persoas beneficiarias das modalidades 1, 2 e 3 estarán obrigadas a realizar, no prazo de seis meses desde a data da estrea do espectáculo, un mínimo de oito representacións do espectáculo subvencionado (3 representacións, se o espectáculo é de danza ou novo circo) co límite do 30 de setembro de 2023, e para a modalidade 4 a data límite para presentar a xustificación da xira das funcións subvencionadas será o 30 de abril de 2024. Non se procederá ao pagamento de máis do 80 % da subvención concedida mentres non se xustifique o cumprimento da realización das funcións incluídas na subvención.\nc) Cando o importe do gasto subvencionable supere as contías establecidas no texto refundido da Lei de contratos do sector público, para o contrato menor, a persoa beneficiaria deberá solicitar como mínimo tres ofertas de diferentes provedores, con carácter previo á contratación do compromiso para a obra, prestación do servizo ou entrega do ben, salvo que polas súas especiais características non exista no mercado suficiente número de entidades que as realicen, presten ou subministren, ou salvo que o gasto se realizase con anterioridade á solicitude da subvención.\nd) Someterse ás actuacións de comprobación, control e inspección que efectúe o órgano concedente e ás de control financeiro que lle corresponden á Intervención Xeral da Comunidade Autónoma, ás previstas na lexislación do Tribunal de Contas e do Consello de Contas ou a outros órganos da Administración estatal ou da Unión Europea, aos cales se facilitará canta información lles sexa requirida para este efecto, todo isto de conformidade co disposto na Lei 9/2007, de subvencións de Galicia, e demais normativa regulamentaria de desenvolvemento, e conservar os documentos xustificativos de aplicación dos fondos recibidos, incluídos os documentos electrónicos, en canto poidan ser obxecto das actuacións de comprobación e control e de conformidade co procedemento recollido nos artigos 23 e concordantes da Lei de réxime financeiro e orzamentario de Galicia.\nf) Dar a axeitada publicidade do carácter público do financiamento dos programas, actividades, investimentos ou actuacións de calquera tipo que sexan obxecto de subvención. Tanto nos actos públicos como no material de difusión que se elabore debe facerse mención expresa da colaboración da Xunta de Galicia no desenvolvemento das actividades subvencionadas. A persoa beneficiaria comprométese a utilizar en todo o material de difusión que realice a imaxe corporativa do Xacobeo 2021-2022 e a da Xunta de Galicia, seguindo as normas respectivas en materia de identidade corporativa, dispoñibles na web da Xunta de Galicia.\n2. O incumprimento das anteriores obrigas por parte dos adxudicatarios dará lugar á exixencia das responsabilidades ou sancións previstas no título IV da Lei 9/2007, sen prexuízo do disposto no artigo 24 destas bases.\n1. Os gastos xustificados deberán responder, de maneira indubidable, á natureza da actividade subvencionada e ter correspondencia clara coas partidas do orzamento aceptadas pola Axencia Galega das Industrias Culturais na resolución de concesión da subvención ou coas modificacións ou reasignacións, de ser o caso, autorizadas.\n2. Solo se considerará gasto realizado o que foi efectivamente pagado con anterioridade á finalización do período de xustificación determinado na normativa reguladora da subvención.\n3. A falta de presentación da xustificación no prazo establecido ou a concorrencia dalgunha das causas de reintegro previstas no artigo 33 da Lei 9/2007, do 13 de xuño, de subvencións de Galicia, comportará a perda do dereito ao cobramento total ou parcial da subvención, a exixencia do reintegro e demais responsabilidades establecidas na Lei de subvencións de Galicia. Neste caso, ditarase a oportuna resolución nos termos do artigo 21.1 da Lei 39/2015, do 1 de outubro, do procedemento administrativo común das administracións públicas.\n4. Para a xustificación da subvención, a entidade beneficiaria deberá entregar a documentación que se indica a seguir:\na) Memoria de actividade subvencionada (anexo IX).\nb) Balance dos ingresos e gastos xerados na totalidade do proxecto (anexo X).\nc) Relación clasificada e ordenada de todos os gastos imputados á actividade obxecto da subvención, polo importe total do gasto. Os documentos que non estean identificados non serán tidos en conta. A relación de gastos deberá reflectir as contías con IVE e sen IVE (anexo XI).\nd) Facturas e outros documentos de valor probatorio equivalente no tráfico xurídico mercantil ou con eficacia administrativa, entendendo por calquera documento presentado para xustificar que a contabilidade reflicte a imaxe fiel da realidade.\ne) Certificación bancaria acreditativa da realización dos pagamentos correspondentes a todos os gastos imputados á subvención concedida.\nf) Relación de subvencións, achegas ou outros recursos concedidos para o mesmo obxecto por outras administracións públicas, así como declaración das axudas concedida en réxime de minimis durante os tres últimos exercicios (anexo VIII).\ng) Xustificantes do ingreso na Facenda pública das cantidades retidas á conta do imposto sobre a renda das persoas físicas correspondentes aos contratos de alugueiro de locais de ensaio, o correspondente aos contratos laborais formalizados, de acordo coas porcentaxes de retención legalmente establecidas, así como, se é o caso, os xustificantes de pagamento das cotas da Seguridade Social correspondentes aos ditos contratos.\nh) Unha copia en formato CD, DVD, enlace web ou outro sistema analóxico ou dixital, dos soportes visuais, gráficos ou sonoros (catálogos, programas, carteis, vídeos, etc.) empregados para a difusión e promoción da produción; a dita documentación poderase achegar, do mesmo xeito, por vía electrónica ou telemática e para os únicos efectos de comprobar a realización da actividade. Cando se trate de creación teatral, copia do texto da obra que se pretende producir, polas mesmas vías e formatos anteriormente enumerados.\ni) Gravación do espectáculo, en calquera formato dixital.\nAdemais, deberase presentar (en relación cos dous últimos puntos) unha autorización expresa e asinada polo adxudicatario da axuda en que se faga constar que a entrega tanto da gravación do espectáculo como da copia do texto se realiza para os meros efectos de arquivamento e documentación da Agadic.\nAs persoas solicitantes da modalidade 4, cando o proxecto estea integrado por máis dunha produción, poderán presentar os anexos IX (memoria da actividade subvencionada), X (balance de ingresos e gastos), XI (documentación xustificativa dos gastos), adaptados ao proxecto, respectando en todo caso as epígrafes de cada un deles.\n5. Os prazos para a xustificación da subvención son os seguintes:\na) A anualidade correspondente ao exercicio de 2022, o período de xustificación remata o 30 de outubro de 2022.\nb) A anualidade correspondente ao exercicio de 2023, o período de xustificación remata o 30 de maio para as modalidades 1, 2 e 3. Para a modalidade 4, a data máxima de xustificación da anualidade de 2023 será o 30 de outubro de 2023.\nc) No caso da modalidade 4, a anualidade correspondente ao exercicio de 2024, o período de xustificación remata o 30 outubro de 2024.\n6. As persoas beneficiarias que non xustifiquen a anualidade correspondente nas datas sinaladas nin soliciten a reasignación da subvención, perderán o dereito ao cobramento do importe non xustificado en tempo e forma.\n7. O órgano concedente da subvención terá a obriga de comprobar o cumprimento pola persoa beneficiaria dos requisitos establecidos na presente resolución para proceder ao pagamento das subvencións incluíndo no expediente un certificado acreditativo da verificación realizada e o alcance das comprobacións practicadas de conformidade co artigo 58 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.\n9. Do mesmo xeito, e segundo as previsións contidas no artigo 27 da Lei 9/2007, de subvencións de Galicia, e no artigo 43 do Decreto 11/2009, polo que se aproba o Regulamento da Lei de subvencións de Galicia, a persoa beneficiaria dunha subvención da Agadic unicamente poderá subcontratar total ou parcialmente a actividade subvencionada ata o 50 % do seu importe, e en ningún caso poderá subcontratar unha única persoa física ou xurídica por máis do 25 % do importe total da subvención outorgada, nin tampouco se poderán subcontratar as actividades que, aumentando o custo do proxecto subvencionado, non acheguen valor engadido ao seu contido.\n10. Deberá entregarse a documentación acreditativa do número de funcións realizadas mediante certificados de actuación, certificación expedida pola entidade de xestión de dereitos que corresponda, contratos de actuacións ou por calquera outro medio ou documento que acredite, de forma fidedigna, a realización do número mínimo de funcións exixidas para cada unha das modalidades.\n3. Previamente ao pagamento as entidades beneficiarias acreditarán que se atopan ao día nas súas obrigas tributarias e coa Seguridade Social e que non teñen pendente de pagamento ningunha débeda por ningún concepto coa Administración pública da Comunidade Autónoma de Galicia e non son debedores por resolución de procedencia de reintegro.\n4. Para estes efectos, se a persoa beneficiaria se opón á consulta ou denega expresamente a autorización para que sexa o órgano xestor quen solicite esta información, deberá achegar as ditas certificacións, de conformidade co disposto no artigo 9.2.\nConforme o artigo 20.3 da Lei 9/2007, do 13 de xuño, de subvencións de Galicia, se as actuacións de oficio realizadas polo órgano instrutor desen como resultado que a persoa beneficiaria ten débedas ou obrigas con algunha destas administracións, requiriráselle que regularice a súa situación e presente por si mesma os correspondentes certificados.\n1. As persoas ou entidades beneficiarias, unha vez ditada a resolución de concesión da subvención, poderán solicitar pagamentos á conta, tal e como se recolle no artigo 62 do Regulamento da Lei de subvencións de Galicia, aprobado polo Decreto 11/2009, do 8 de xaneiro, o que poderá supoñer a realización de pagamentos fraccionados que responderán ao ritmo de execución das accións subvencionadas. A porcentaxe máxima dos pagamentos á conta non excederá do 50 % do importe da subvención concedida nin excederá a anualidade prevista en cada exercicio orzamentario.\n2. As persoas ou entidades beneficiarias que reciban pagamentos á conta, cando estes excedan a cantidade de 18.000 euros, deberán constituír unha garantía, mediante seguro de caución prestado por entidade aseguradora ou mediante aval solidario de entidade de crédito ou sociedade de garantía recíproca, que deberá cubrir o 110 % do importe do anticipo, e deberá alcanzar, como mínimo, ata os dous meses seguintes á finalización do prazo de xustificación.\n3. Non se aceptarán modificacións que afecten os requisitos para poder optar ás subvencións exixidos no artigo 3.3 e 3.4 da presente resolución.\n6. A reasignación de anualidades debe solicitarse, como mínimo, cun mes de antelación á data de xustificación da anualidade en que se pretende facer efectiva a reasignación e terá en conta o seguinte:\na) Cando a reasignación implique diferir o importe da anualidade corrente para a anualidade seguinte, a cantidade que se vai reasignar non poderá supor máis do 80 % do importe da anualidade que se xustifique.\nb) Cando a reasignación implique adiantar a xustificación de anualidades futuras á anualidade que se xustifique, o importe que se vaia reasignar poderá acadar o 80 % dos importes das anualidades futuras.\nArtigo 24. Incumprimento, reintegro e sancións\n1. O incumprimento das obrigas contidas nestes artigos, na convocatoria ou na demais normativa aplicable, así como das condicións que, de ser o caso, se establezan na resolución de concesión, dará lugar á obriga de devolver total ou parcialmente as subvencións percibidas, así como os xuros de demora desde o momento do pagamento da subvención ata a data en que se acorde a procedencia do reintegro, nos casos e termos establecidos no título II da Lei 9/2007, do 13 de xuño, de subvencións de Galicia, así como polo título V do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e en particular polo incumprimento de calquera dos requisitos e obrigas estipuladas nesta convocatoria pública.\n3. Cando o cumprimento pola persoa beneficiaria se aproxime de modo significativo ao cumprimento total e se acredite unha actuación inequivocamente tendente á satisfacción dos compromisos adquiridos, a cantidade que hai que reintegrar responderá ao principio de proporcionalidade e determinarase aplicando os mesmos criterios de avaliación que se empregaron para a concesión referidos á realidade finalmente comprobada.\n5. Sen prexuízo do establecido no punto anterior, procederá unha perda parcial do dereito ao total da subvención nos seguintes casos:\n1. Perda dun 2 % da subvención concedida por non dar publicidade ao financiamento do proxecto obxecto da subvención segundo o establecido nestas bases.\n2. Perda dun 2 % da subvención concedida por non comunicar a obtención doutras subvencións, axudas, ingresos ou recursos que financien as actividades subvencionadas, así como a modificación das circunstancias que fundamentaron a concesión das subvencións, unha vez recalculada e descontado o exceso obtido sobre os topes máximos legalmente establecidos.\n3. Perda dun 2 % da subvención por non comunicar a data de estrea do espectáculo subvencionado segundo o establecido nestas bases.\na) Recurso potestativo de reposición ante o presidente do Consello Reitor da Axencia Galega das Industrias Culturais, no prazo dun mes, contado a partir do seguinte ao da súa publicación no Diario Oficial de Galicia.\nb) Recurso contencioso-administrativo no prazo de dous meses, contados desde o seguinte ao de publicación da resolución, de conformidade co disposto no artigo 46 da Lei 29/1998, do 13 de xullo, reguladora da xurisdición contencioso-administrativa, ante o Tribunal Superior de Xustiza de Galicia.


Cidadáns fronte ao cambio climático | Revista | EROSKI CONSUMER\nO movemento Clima, impulsado dende España, pretende implicar a cidadanía na loita contra o efecto invernadoiro\nO cumio de Nacións Unidas sobre o cambio climático celebrado en Nairobi o pasado mes de novembro viu nacer o Movemento Clima, unha iniciativa que se promove dende España e que reclama a participación dos cidadáns para axudar a frear as emisións de CO2. Impulsado por catro organizacións nacionais e internacionais e co apoio do Ministerio de Medio Ambiente, a iniciativa intenta concienciar o maior número posible de cidadáns de que eles poden contribuír para mitigar o cambio climático. Non facelo suporá que millóns de persoas, en especial as máis vulnerables, sufrirán un maior risco de inundacións, secas, furacáns e fames, e os danos ecolóxicos e económicos en todo o planeta acadarán valores sen precedentes.\nComo pode actuar a cidadanía?\nNesta última liña enmárcanse accións como o Movemento Clima. WWF/Adena, unha das organizacións promotoras, explica que reducir o gasto doméstico de consumo eléctrico é unha maneira relativamente sinxela de contribuír a reducir as emisións sen deixar de facer o que se fai sempre. Trátase tan só de evitar o gasto inútil, como ter aparellos acesos cando non se usan.\nUn exemplo son os ordenadores e os aparellos de son. Se están apagados pero permanecen enchufados, seguen consumindo electricidade. Este gasto evítase simplemente desenchufando os aparellos. Hai outra moi boa razón para desconectar os equipos da instalación eléctrica: as caídas e subidas de tensión e mais os picos (repentinas subidas de tensión a niveis moi altos) teñen un impacto negativo en todos os aparellos electrónicos e pódenos danar seriamente aínda que estean apagados. Desenchufar os equipos é unha maneira sinxela de protexelos e, de paso, de aforrar electricidade.\nEntre outras medidas que se promoven está o uso de lámpadas de baixo consumo (só cambiando catro lámpadas pode aforrar 36 euros na factura da luz ao cabo do ano), mellorar o illamento das portas e ventás poñendo burletes, o que permitiría reducir ata un 10% o gasto de calefacción ou, en caso de mercar un electrodoméstico, optar polos de clase enerxética A, que consumen ata un 60% menos enerxía ca outro similar de clase D.\nO aforro en cifras\nA electricidade é unha das fontes máis importantes de emisións de gases efecto invernadoiro. O gasto de electricidade a nivel doméstico supón entre un 20% e un 30% do consumo eléctrico de España, que en 2004 foi de 238.730 millóns de quilovatios segundo a Asociación Española da Industria Eléctrica. Con accións como as que se promoven poderase reducir entre un 2% e un 5% de toda a electricidade consumida en España, explican desde WWF/Adena e ata o 10% do consumo doméstico.\nEstimouse que cada quilovatio supón, en España, unha emisión de 0,379 quilogramos de dióxido de carbono á atmosfera. O consumo medio por fogar é de 363,5 quilovatios ao mes, segundo o Ministerio de Medio Ambiente, así que se estaría falando de emisións de ata 126 quilogramos de CO2 mensuais, 1.513 ao ano. Se se reducise o consumo en cada fogar un 10%, poderíase conseguir una redución proporcional de emisións de gases efecto invernadoiro, uns 150 quilogramos por fogar. O equivalente ao que se emite nun só mes.\nSegundo recorda o informe Stern [un documento sobre o impacto do cambio climático na economía mundial elaborado polo economista Nicholas Stern por encargo do goberno británico e publicado o pasado outubro de 2006], se non se adoptan medidas e se segue como ata agora, o nivel de gases de efecto invernadoiro poderíase triplicar a finais deste século, o que comportaría o risco de que nas seguintes décadas a temperatura global aumente máis de 5 grados.\nCálculos pouco prometedores\nAs consecuencias dese aumento poñen o home, di o informe, nun "terreo descoñecido". Para dar unha idea do que pode supor, a temperatura actual é de media 5 graos máis alta ca a que se rexistrou durante a última era glacial, hai 20.000 anos. Se "só" 5 graos causa esas diferenzas, pódese deducir que as perspectivas non son nada prometedoras.\nAsí, pódense agardar efectos como inundacións que ameazarán a cidades como Londres, Nova York, Barcelona ou Hong Kong, próximas á costa o con ríos cun caudal que pode aumentar; perda de colleitas en rexións enteiras; desaparición de especies; aumento de intensidade dos furacáns; maior risco de cambios abruptos no clima ou a fusión irreversible da capa de xeo de Groenlandia.\nRepercusións económicas graves\nHai aspectos ante os que aínda hai moita incerteza, como a relación entre os cambios globais e os cambios climáticos rexionais. Do que non hai dúbida, afirma o informe, é de que os cambios terán repercusións económicas graves. "As nosas accións nas décadas inmediatamente vindeiras", di, "poden implicar un risco moi serio para a actividade económica e social durante o resto deste século e mais o vindeiro, dunha escala parecida ao das grandes guerras e á da Gran Depresión".\nEvitar ou limitar o cambio\nNon obstante, o informe tamén apunta un posible escenario no que, se se efectúan as actuacións axeitadas, se poidan conter e estabilizar as emisións de CO2. Iso non evitaría o cambio climático, pero si o limitaría. As accións propostas van en tres direccións: regular as emisións de carbono, apoiar a innovación e o desenvolvemento de tecnoloxías limpas e, a última pero non menos importante, conseguir a eficiencia enerxética e informar a sociedade para lograr un cambio de comportamento.\nGuía para colaborar contra o cambio climático\nApagar e desenchufar aparello de música, televisor e ordenador cando non se usan aforra 87,2 quilogramos de CO2 anuais.\nDesenchufar o cargador do móbil cando se remata a carga aforra 6 quilogramos de CO2 anuais.\nPór a lavadora só cando está chea e con programas de baixa temperatura, aforro de 359,8 quilogramos de CO2 anuais.\nUnha ducha rápida no canto dun baño, aforra 531 quilogramos de CO2 anuais.\nBaixar 1 grao a calefacción en inverno, aforra 228,7 quilogramos de CO2 anuais.\nCatro lámpadas de baixo consumo supoñen un aforro de 179 quilogramos de CO2 anuais.\nBaixar persianas e evitar o uso de aire acondicionado aforran 578 quilogramos de CO2 anuais.\nUsar o transporte publico, ou ir a pé ou en bici ao traballo. Aforro de 305 quilogramos de CO2 anuais.\nIllar axeitadamente portas e ventás para que non entre aire frío. Aforro de 286 quilogramos de CO2 anuais.\nEscoller electrodomésticos de clase A. Aforro de 293 quilogramos de CO2 anuais.


Tremor de 4,4 na Palma, o maior desde o inicio da erupción - NH Diario\nA bola de Nadal de Vigo terá 12 metros de altura…\nInicio España Tremor de 4,4 na Palma, o maior desde o inicio da erupción\nTremor de 4,4 na Palma, o maior desde o inicio da erupción\nO Instituto Xeográfico Nacional (IGN) localizou este mércores un terremoto de magnitude 4,4 no municipio de Mazo, ás 15:33 hora canaria e cunha profundidade de 36 quilómetros, converténdose no de maior envergadura dos rexistrados desde o inicio do enxame sísmico que precedeu á erupción do volcán da Palma.\nAo longo do día localizáronse xa máis de 40 terremotos nos municipios de Mazo e Fuencaliente a profundidades que oscilan entre os 8 e os 38 quilómetros. O anterior de maior magnitude, de 4,3, tamén foi localizado en Mazo, a 35 quilómetros de profundidade, fai seis días.\nOs indicadores que monitoran os científicos no volcán da Palma, sobre todo as emisións de dióxido de xofre, fan pensar que o final da erupción non se vai a producir nin a curto nin a medio prazo, segundo confirmou a directora do Instituto Xeográfico Nacional (IGN) en Canarias, María José Blanco.\nArtigo anteriorVarios mortos e feridos nun ataque con arco e frechas en Noruega\nArtigo seguinteEE.UU. e Israel non descartan usar a forza para tratar con Irán se a diplomacia falla


GRUPO NATURALISTA HÁBITAT: II Certame de Debuxo da Natureza\nTras o éxito do pasado ano, o Grupo Naturalista Hábitat, da man novamente da Empresa Municipal Aguas de La Coruña (Emalcsa), comprácese en organizar o II CERTAME DE DEBUXO DA NATUREZA "Vida silvestre do encoro de Cecebre", co obxectivo de seleccionar aquelas ilustracións que pasarán a formar parte do Calendario 2015 da nosa entidade.\nA participación nesta nova convocatoria é aberta e de balde. De entre todos os debuxos achegados, o xurado escollerá aquelas 24 ilustracións máis destacables, as cales ademais de pasar a formar parte do vindeiro calendario gozarán dunha serie de premios por parte dos organizadores e promotores.\nComo principal novidade, nesta ocasión haberá dúas categorías diferentes: menores de 14 anos e de 14 anos en diante. Deste xeito confiamos en que a participación sexa moi numerosa, independentemente da idade ou aptitudes para o debuxo.\nO prazo de peche de inscricións e entrega das obras remata o vindeiro 7 de novembro de 2014.\nDescarga aquí as bases da convocatoria, a ficha de inscrición e o cartaz. Modificacións. - O cartaz foi modificado o 10-10-2014 por un erro nunha das datas reflectidas. - As bases foron modificadas o 17-10-2014 solucionando un erro no nome científico do visón americano.\nEtiquetas: calendario, Cecebre, certame, debuxo, Edítalos\nElevada mortandade de gaivotas entre A Coruña e Ar...\nEncontros naturalistas 24 e 25 outubro: cogomelos


Mergulladas: octubre 2011\nManual do Xogador 3\nDevir continua a edición de manuelaes de Dungeons and Dragons 4ª edición. E finalmente chéganos o Manual do Xogador 3, e que é o complemento perfecto para o mundo de Sol Escuro, xa que a unha parte importante do seu contido é a psionica.\nGuion e debuxo: Yukito Kishiro\nGunnm (Alita, anxo de combate) Comezou a publicarse en Xapón entre 1991 e 1995 na revista Business Jump. Unha serie de problemas nerviosos forzaron a Yukito Kishiro a finalizar prematuramente a súa publicación.\nPoucos anos máis tarde tivo a oportunidade de retomar as partes da historia que omitiu por medio da secuela GUNNM Last Order, enlazando directamente dende unha parte do noveno volume de Gunnm - Alita, anxo de combate (Volume 9, capítulo 4, a partir da páxina n°16), rescatando parte deste como punto de partida de Gunnm Last Order e desbotando o resto do noveno volume.\nO mes de outubro é de rexouba para todo afeccionada ao manga. Unha serie que levaba longo tempo no burato negro editorial que é Mangaline, volve ver por fin a luz de man de Glenat.\nEsa serie é Berserk.\nFinalmente temos entre nós a edición de The One Ring, El Anillo Único editado en España por Devir.\nGuion e debuxo: Satoshi Shiki\nKamikaze golpea con forza. O traballo de Satoshi Shiki conseguiu levantar a popularidade da revista xaponesa Afternoon, converteuse nun éxito instantáneo e a súa espectacularidade xa cativou os lectores españois.\nVolvemos ao traballo\nDespois dun período de descanso para recargar a enerxía, volvemos con novas entradas.


Carvalho Calero, á dereita, con Cunqueiro e Del Riego\nREdacción / La Voz 09/04/2020 12:06 h\nO retraso afecta tamén a outros actos presenciais que a entidade tiña previsto celebrar en vésperas e datas posteriores ao Día das Letras Galegas. Estas actividades quedan adiadas ata despois do verán. Porén, a RAG quere que o 17 de maio siga a ser unha data referencial para a celebración do galego e fai un chamamento á cidadanía para que empreguen as ferramentas dixitais con este obxectivo de celebración.\nA propia Academia ten previsto reforzar as súas iniciativas de divulgación da figura e a obra de Carvalho Calero a través de tres canles virtuais: a súa propia web, o proxecto para a mocidade Primavera das Letras e o Portal das Palabras.\nOutras actividades que se ven afectadas por esta demora son o acto previsto para o pasado 25 de marzo, centrado no labor de Carvalho como dramaturgo, organizado xunto Casa Hamlet, e mais unha homenaxe, que se ía celebrar o 7 de maio, en colaboración co Colexio Fingoi, dirixido polo escritor entre 1950 e 1965.\nO Día das Letras tamén se viu afectado pola suspensión das clases presenciais nos centros de ensino. Por exemplo, a RAG ampliará ata despois do outono o prazo de participación no concurso Contádenos o voso Día das Letras. A institución anima ao profesorado a promover accións virtuais arredor da data do 17 de maio e que estenda as iniciativas sobre o homenaxeado a comezos do vindeiro curso.\nAdemais, a Academia mantén o seu traballo arredor de Carvalho, como o simposio que está previsto celebrarse en catro cidades e no que se abordarán distintos aspectos do escritor, dende a creación á historia e crítica da literatura, pasando pola lingua. Tamén se editará, en conxunto co Parlamento galego, o seu epistolario con Ramón Otero Pedrayo, nunha edición de Patricia Arias Chachero con estudo de Henrique Monteagudo e epílogo de Xesús Alonso Montero. Outra edición que prepara a Academia, neste caso con Galaxia, é o facsímile de Historia da literatura galega contemporánea.\nPendentes da convocatoria oficial das dúas vacantes que quedan no plenario\nAínda que a actividade dixital da RAG non só decreceu, senón que medrou —aumentaron as consultas ao seu dicionario—, e tanto académicos como o persoal da institución traballan dende as súas casas, a situación de confinamento tamén afecta a algunhas áreas do seu labor. Por exemplo, a entidade aínda non puido facer oficial as convocatorias para ocupar as prazas que quedaron vacantes no plenario tralos recentes falecementos de dous académicos, Andrés Fernández-Albalat e Xosé Luís Franco Grande. Os plenos para convocar e votar terán que agardar a que as circunstancias se normalicen. Mesmo a decisión de adiar a celebración do 17 de maio, que noutras circunstancias sería nun pleno especial, tivo que adoptarse tamén a través da comunicación a distancia.\nCoronavirus Ricardo Carvalho Calero Día das Letras Galegas Ferrol ciudad RAG


Camiño de Santiago: As responsabilidades de todo bo peregrino - Vivecamino\nO Camiño de Santiago é unha tradición milenaria, transmitida durante xeracións, que pide a berros un pequeno compromiso da nosa parte a cambio de devolvernos momentos inesquecibles\nComo contribuír para preservar o Camiño de Santiago para sempre?\nA limpeza do Camiño de Santiago\nProtexer a identidade do Camiño de Santiago\n1. O Camiño de Santiago é unha enorme rede de rutas\n2. Como viaxar mentres peregrinas a Santiago?\n3. O papel dos albergues e os seus hospitaleros voluntarios\nEstar sempre disposto a axudar e ser axudado\nSer peregrino é comportarse como un peregrino\nO Camiño de Santiago é un agasallo para os peregrinos, unha tradición que os nosos antepasados legáronnos para que a gocemos, pero tamén para que a coidemos. Cada ano somos miles e miles de peregrinos os que nos unimos á experiencia e sen un mínimo de civismo e concienciación, é imposible que a tradición e legado do Camiño cheguen para que a gocen as xeracións posteriores. Para que isto sexa posible e os teus fillos poidan vivir o mesmo Camiño de Santiago que ti gozaches é de vital importancia que sigas algúns consellos, para minimizar o teu impacto sobre o Camiño e para empatizar coa tradición xacobea, co obxectivo de que non se perda.\n✔ A limpeza do Camiño de Santiago\nO Camiño de Santiago, a ruta de peregrinación máis antiga de Europa, é patrimonio de todos nós: dos que o camiñaron, dos que peregrinamos hoxe e dos que están por vir. Por iso é fundamental que entendamos que o noso paso polas rutas xacobeas é pasaxeiro e que con máis de 300.000 peregrinos transitándoas cada ano, é insustentable que todos deixemos "constancia" do noso paso. Referímonos a todas aquelas marcas, pintadas, ofrendas, lazos, cadeados, adhesivos e todo aquilo que asolagan o Camiño de Santiago, estragando paredes, árbores, sinais e mouteiras.\nPara facer sustentable a peregrinación a Santiago é necesario que o rastro do noso paso quede marcado unicamente na nosa memoria e corazóns e para iso tamén é imprescindible que sexamos especialmente sensibles cos nosos residuos: ningún resto de comida, plásticos, envoltorios, envases ou lixo en xeral debería contaminar os camiños, estragando a experiencia dos que veñen detrás. Para evitalo, garda sempre os teus residuos nunha bolsa e átaos á túa mochila para depositalos onde deben ao finalizar a túa etapa; se atopas lixo na túa peregrinación, todos che estaremos agradecidos se sacas todo o teu bo corazón e retírala do camiño. Ninguén che está pedindo que invistas a túa peregrinación en deixar libre de lixo todo o Camiño, só que achegas o teu granito de area.\n✔ Protexer a identidade do Camiño de Santiago\nActualmente o Camiño atópase nun proceso de transformación produto do gran aumento de popularidade en todo o mundo que vive estes últimos anos. Co Ano Xacobeo 2021 ao virar a esquina, as rutas xacobeas non pairan de bater récords de peregrinos cada tempada e como en todo proceso de cambio, as raíces e tradicións que definen o Camiño de Santiago están en perigo se os que formamos parte del non as coidamos e entendemos. Para preservar a súa milenaria identidade hai que entender varios conceptos crave:\nCada ano congréganse nos últimos 100 km das principais rutas xacobeas decenas de miles de peregrinos, sobre todo a partir de Semana Santa e ata finais de setembro e en especial no Camiño Francés. Moitos peregrinos buscan un Camiño de Santiago exprés desde Sarria, Tui ou outras localidades que marcan o mínimo de distancia para obter a compostela en Santiago, pero o certo é que hai moito máis por coñecer e sería unha mágoa que quedásemos aí. Se o teu tempo é limitado e non dispós de moitos días para percorrer o Camiño, lembra que sempre podes percorrer as diferentes rutas (hai máis de 10 recoñecidas oficialmente) por tramos en diferentes intentos. Desta forma poderás completar volver máis adiante e seguir onde o deixaches ata chegar a Santiago.\nViaxar só ou en pequenos grupos de peregrinos, esa é a mellor combinación posible para gozar de todos os detalles, as xentes e os recunchos do Camiño de Santiago, aínda que isto só é a nosa recomendación; cada un percorre o Camiño como pode e quere. O que si debe ser innegociable é percorrelo a pé ou en bicicleta (algúns valentes percórreno dacabalo), deixando de lado coches de apoio ou viaxes en autocar de punto a punto, un fenómeno desgraciadamente cada vez máis frecuente nos últimos anos. Non é mellor peregrino o que máis compostelas ten, se non o que máis Camiño coñece.\nPara ser un bo peregrino é imprescindible coñecer o papel fundamental que xogan os hospitaleros voluntarios e os albergues públicos do Camiño de Santiago na ecuación. Eles dannos acubillo sen pedir nada a cambio, dannos para comer, oriéntannos e recomendan e manteñen todo ordenado e limpo para cando cheguemos. A súa entrega ao fenómeno do Camiño de Santiago é total e por iso o seu traballo debe ser recoñecido, así que á hora de dar un donativo en pago dos servizos que gozaches, non escatimes; a túa xenerosidade contribuirá a que o fenómeno poida seguir sendo sustentable e a roda siga virando cada tempada. Así mesmo é importante para ser un bo peregrino a túa colaboración para que o próximo que ocupe a praza que deixas e use os baños que ti usaches antes atópello todo igual que o atopaches ti; para iso trata de non ensuciar máis do imprescindible e tenta ser ordenado na medida do posible.\n✔ Estar sempre disposto a axudar e ser axudado\nSer peregrino tamén significa estar sempre dispostos a tenderlle a man ao que temos á beira, a pesar de non coñecerlle de nada. No Camiño todos os peregrinos estamos hermanados e debería ser nosa obrigación coidar os uns dos outros. Se contas cun mínimo de experiencia ou experiencia, o teu consello, axuda e orientación será de gran axuda aos que empezan, ademais dunha razón de peso para que cando os novos convértanse en veteranos sigan o teu bo exemplo. Da mesma forma, se es novo no Camiño de Santiago, deberías mostrar respecto e escoitar sempre aos que saben máis que ti, recollendo a súa experiencia con gratitude.\n✔ Ser peregrino é comportarse como un peregrino\nA figura histórica do peregrino sempre gozou dun halo de protección por parte das autoridades e as localidades atravesadas polo Camiño de Santiago. Tradicionalmente sempre se apoiou aos peregrinos, dándolles acubillo, protexéndolles dos asaltantes e guiándolles, entendendo a súa peregrinación a Santiago como unha azaña. Actualmente, co Camiño #abarrotado de peregrinos cada tempada, o rol do camiñante cambiou drasticamente e máis que dereitos, o peregrino debe pensar nas súas obrigacións para que o Camiño de Santiago sexa sustentable e poida seguir volvendo cada ano.\nPara ser peregrino non só hai que parecelo se non actuar como tal, por iso é tan importante que sigas os consellos que che demos máis arriba. De ti espérase boa educación, desinterese, moito civismo, respecto polos teus compañeiros camiñantes, empatía polos que traballan para que todo estea perfecto nos albergues e paciencia, moita paciencia: no Camiño de Santiago as présas non son boas compañeiras. Se segues estes consellos seguro que a túa experiencia como peregrino irá como unha seda.\nConsellos Camiño de Santiago dacabalo: Que necesitas?\nReportaxe Consellos Camiño de Santiago dacabalo: Que necesitas?\nAntonio Revilla Gonzalez 13/12/18 00:01:40\nRepito el próximo verano\nAntonio Revilla Gonzalez 13/12/18 00:00:45\nCarlos Becerra Schulz 12/12/18 17:57:00\nMa parece que sus recomendaciones son muy acertadas y oportunas.


Pepe Vaamonde Trio na Cova Céltica\n- Pepe Vaamonde Grupo- aPenultima- Celtica-\nXoves 5 de decembro ás 23h na A Cova Céltica\nPepe Vaamonde Trio é a formación reducida de Pepe Vaamonde Grupo e nace cunha clara idea musical, levar os catro traballos da banda aos torreiros, Os temas son escollidos do repertorio da banda, temas tradicionais que están prantexados para que a xente bote unhas boas bailas,\nO trio está composto por:\nMiryam González; acordión\nPipo Calviño; guitarra\nPepe VAamonde; gaitas, frautas e voz.\nCova Sesión Folk\nXoves 6 de xuño ás 22h n'A Cova Céltica\nVolve outro xoves deste fermoso proxecto, trae o teu instrumento e súmate!\nDequenvessendo na Cova Céltica (A Coruña)\n- concertos- aPenultima- Celtica- dequenvessendo-\nVenres 24 de maio a partires das 22:30h\nBieito Romero (gaita, frauta traveseira)\nPablo Rosales (gaita, whistle, zanfona)\nMiguel Rosales (acordeón diatónico)\nMiguel Ocampo (bodhran, tambor, percusións)\nNatahel Regueiro (guitarra acústica)\nIrene Cerqueiro (voz, teclado, frauta traveseira)\nCova Sesión Folk (A Coruña)\nComeza un novo proxecto na Cova Céltica, as "Cova Sesión Folk". Cova Sesión Folk consiste nun encontro de instrumentistas vencellad@s á música folk e tradicional na procura de crear espazos para a execución en clave folk tanto da música tradicional galega coma de outros panoramas da nosa contorna cultural. Estas xuntanzas serán todos os primeiros xoves de cada mes, a partir das 22h, e están abertas a calquer músic@ que queira participar.\nAnímate e ben gozar da música ao viv(...)\nCaamaño-Ameixeiras nA Cova Céltica (A Coruña)\nVenres, 15 de febreiro ás 22:30h na Cova Céltica\nFolk - Músicas do mundo - Balfolk\nCaamaño-Ameixeiras son unha parella de aves que emiten sons de forma asombrosa que xeralmente aprenden das súas viaxes de marisma en marisma e que logo transmiten ao resto de aves da mesma especie. Son un sopro de aire fresco dentro do panorama musical de Galicia\nEste duo formado por Antía Ameixeiras (violino) e Sabela Caamaño (Acordeón cromático) centrase nos ritmos folk europeos, ce(...)\nA.C. Donaire: Mozos da Ronda na Cova Céltica (A Coruña)\n- concertos- aPenultima- Céltica- AC Donaire-\nO sábado 1 de decembro ás 21:30h chegarán ata A Cova Céltica os pandeireteiros da A.C. Donaire, os "Mozos da Ronda".\nHarmonica Creams na Cova Céltica (A Coruña)\nVolven dende o Xapón os amigos de Harmonica Creams que non poden fallar a súa cita coa Cova Céltica sempre que se achegan por terras galegas.\nEste grupo que mistura o folk máis atlántica con ritmos blues e psicodélicos sempre fan gozar ao público nas súas actuacións.\n*Entrada de balde\n20 aniversario dA Cova Céltica (A Coruña)\nMacMardigans na Cova Céltica (A Coruña)\nXoves 7 de decembro ás 22:00h\nA Cova Céltica.\nRúa d'Orzán nº 82 baixo.\nO grupo toledano de folk-rock irlandés volta á nosa casa para facernos mover o esquelete. Festa asegurada!\nFernando Barroso e Margarida Mariño na Cova Céltica (A Coruña)\nXoves 7 de setembro ás 21:30h\nFernando Barroso volta á Cova Céltica embarcado nun novo proxecto, desta volta coa violonchelista Margarida Mariña, dúo de cordas que farán as delicias de todos os amantes da musica folk e de raíz.\nHarmónica Creams na Cova Céltica (A Coruña)\n- aPenultima- Celtica-\nMércores 09 de agosto ás 21h\nOs xaponeses de Harmónica Creams volven á Cova Céltica dentro da programación da súa xira europea. Os Harmónicas deixaran moi boas sensacións hai tres anos na súa primeira visita á Cova Céltica e quixeron voltar para facernos gozar doutra actuación épica destes rapaces.\nBaixo o nome de “EGOlatra2”, e da man de Márdea Producións, o polifacético artista comezou o seu tour o mércores 28 de decembro na Cova Céltica de A Coruña, e despois de visitar A Cova (...)\nTIRULEQUE nA COVA CÉLTICA de A CORUÑA\nVenres, 26 de febreiro ás 22:00\nVrienden en A Cova Céltica (A Coruña)\nEste xoves 19 de novembro ás 22:30 Vrienden en concerto, o grupo asturiano visita A Cova Céltica


O curso 20-21 - Praza Pública\nFeliz Día Nacional!\nAna María Gago Ageitos\nvenres 18, xuño 2021\nA histórica estación de Cornes Dominio Público Concello de Santiago\nNunca esqueceremos este curso\nComo nai e integrante do grupo “Nais polo clima” do CEIP López Ferreiro de Santiago estou inmensamente agradecida a todo o equipo docente polo éxito do curso.\nA continuidade, algo que conseguiron os colexios deste país, con moito esforzo e profesionalidade, non ocorreu en todos os ámbitos. Non sei se sabedes que a covid papou por exemplo trens de media distancia (aqueles do eixo A Coruña-Santiago-Vilagarcía-Pontevedra-Vigo).\nO transporte público, peza clave na presencialidade e na conciliación, quince meses despois non acadou a frecuencia pre-pandémica, xa de por si escasa.\nTras unha xornada intensa de traballo, no panel da estación reaparecen trens turísticos e trens de longa distancia mais non hai rastro daquel que permite saír do traballo sen taquicardia e chegar a tempo da conciliación. “A riqueza dun país non se mide porque os pobres teñan coche, senón porque os ricos utilicen transporte público”, din os economistas contemporáneos e tamén os ecoloxistas.\nSe vos cadra algún día agardar na Estación de Vilagarcía, podedes ler a placa que eloxia a Mr Trulock. A primeira liña de tren de España inaugurouse no ano 1848 e facía o camiño Barcelona-Mataró. Vinte cinco anos despois, o 15 de setembro do 1873, Galicia celebraba a chegada do ferrocarril, que unía daquela o concello de Conxo co de Carril. O primeiro tren galego non debeu ser considerado estratéxico para as elites españolas da época, que permitiron que o “Ferrocarril de la Infanta Doña Isabel” fora adquirido por poxa por unha compañía inglesa, rebautizado entón como “The West Galician Railway Company” (“ O De Ves”). A este desleixo da época debemos, un Premio Nobel de literatura, un bo feixe de palabras da variante “galinglish”, a pegada cultural e xenética da Royal Navy na Arousa ou a fermosa novela “O xardineiro dos Ingleses”.\n“Onde vai o Ferro-Carril vai a prosperidade e o comercio”, dicía Mr Trulock. A pesares da preguiza no seu espertar, o tren artellou unha parte de Galicia, que resultou a máis vangardista e comercial, e trouxo prosperidade á sede daquela compañía inglesa, Vilagarcía de Arousa.\nMoitos anos despois o corredor A Coruña-Vigo faise en 80 minutos sendo un dos máis transitados da península. Milleiros de pasaxeiros fan uso desta liña que artella o eixo atlántico. Segundo estatísticas pre-pandémicas contaba con máis de 6000 viaxeiros diarios...\nVilagarcía-Santiago pode facerse en 18 minutos de lectura, sen atascos e sen contaminación. En cada minuto un cachiño de xeografía, literatura, bioloxía, deporte, física e historia entreteñen o camiño: o tren despide o monte Xiabre e o mar da Arousa e na boca do río agarda Cortegada cos loureiros e o marisco. Voa o ferrocarril por riba das Torres de Catoira, freo das invasións vikingas. O inmenso Ulla pasa logo fachendoso pola poética banda de Laíño. A viaxe invita a lambonada na fábrica de chocolate de Cesures, a un Drive no Clube de Golf de Rois e por suposto a uns pementiños de Padrón. A Escravitude mira ao Faramello, terra da mítica Raíña Lupa que vixiou desde a súa atalaia castrexa a chegada de romanos e cristiáns. As estacións de Osebe e Casal fican tristes mirando pasar os trens da súa vida. Repetimos a fazaña irmandiña ao pisar o Castelo da Rocha, e vinte cinco segundos despois a Estación de Cornes embutida en edificios de recente construción berra que foi a primeira, pero alí impón a súa afouteza a nova Intermodal de Santiago que conecta as limpas Brañas do Sar co Ensanche e reconcilia os autobuses co ferrocaril.\nO barullo faime pensar naquelas rúas desertas de meses atrás, a dársena de San Francisco baleira e os tímidos inicios dun curso escolar que poucos crían superar sen novos confinamentos, sufrindo con terror a sucesión de vagas que parecían non ter fin\nBaixamos do tren en Compostela, estamos en xuño do 2021, xa se albiscan as mochilas con cunchas de vieira e botas de montaña. Na saída, somos recibidas polas ondas varadas do Gaiás e polos fusís-agulla do desconfiado balado do Parlamento de Galicia (seica a pegada do cuartel resultou máis fonda ca da primixenia Facultade de Veterinaria)...unha pensa que o pobo ordena, pero de lonxe.\nHórreo arriba, a Praza de Galicia está ateigada de xente e ó cruzar a Porta da Mámoa sentimos que a cidade empeza a encherse pouco a pouco de camiñantes mancados polas bochas dos pes e a cara queimada, e porén cun humor exultante (sempre pensei que camiñar é un dos mellores remedios para o desánimo).\nO barullo faime pensar naquelas rúas desertas de meses atrás, a dársena de San Francisco baleira e os tímidos inicios dun curso escolar que poucos crían superar sen novos confinamentos, sufrindo con terror a sucesión de vagas que parecían non ter fin.\nCamiñamos os 100 metros lisos que separan o Obradoiro da Facultade de Medicina, recordando como calaron as tendas de souvenirs repetidos, botafumeiros en miniatura e desafinadas minigaitas. Daquela, os habitantes nativos ou foráneos facíamos cola en mercerías de sempre, papelerías, bibliotecas, supermercados e restaurantes de comida a domicilio; un cachiño de terra era unha festa, unha semente un tesouro, un veciño, da familia, e os artistas alimentaban o espírito convertendo un parque nun teatro.\nA Cidade da Cultura, mausoleo de deseño imposible e dispendio incomprensible acadou por fin o seu recoñecemento e as visitas multitudinarias que sempre porfiou...mais por ser Centro de Vacinación.\nNo CEIP López Ferreiro recollo á miña filla. Un colexio coma moitos, pero sen patio de recreo, un Colexio de mestres valentes e organizados (como moitos), vencedores fronte as premonicións lúgubres\nDamos a benvida aos peregrinos pero temos unha débeda coa Resistencia. Queremos turismo e coches, pero como reza o márketing institucional, “con sentidiño”\nNo CEIP López Ferreiro, recollo á miña filla, un colexio coma moitos, pero sen patio de recreo, un Colexio de mestres valentes e organizados (como moitos), vencedores fronte as premonicións lúgubres.\nTemos unha débeda cos habitantes non esporádicos: o transporte público debería estar a altura, tomarmos conciencia e coidar do noso medio, entender que os sanitarios e investigadores precisan de espazos amplos e accesibles, sen esquecer que son tamén produtores de riqueza e aseguran moitas visitas. As dársenas, desérticas nos momentos duros da pandemia, deberían ser entregadas aos nenos sen patios.\nSeica foi tamén Vilagarcía o primeiro territorio da península que xogou ao fútbol. Neste xuño de Eurocopa, penso nos que non están e nos que sempre estiveron, celebremos o resultado:\nColexios 1-Covid 0\nMédico Especialista en Psiquiatría. Complexo Hospitalario de Pontevedra


Tres petroleiras baixan os prezos dos seus combustibles en Francia como resposta ás advertencias do Goberno | Consumer\nTres petroleiras baixan os prezos dos seus combustibles en Francia como resposta ás advertencias do Goberno\nAs rebaixas oscilan entre os dous céntimos por litro para o gasóleo e o tres céntimos da gasolina sen chumbo\nAs petroleiras Total, BP e Esso anunciaron onte que rebaixarán hoxe mesmo o prezo dos seus combustibles en Francia en contías que oscilan entre os dous céntimos por litro para o gasóleo de automoción e o tres céntimos por litro da gasolina sen chumbo.\nEste anuncio chega só unhas horas despois de que o ministro de Economía, Thierry Breton, anunciase que o próximo 16 de setembro reunirá “ao conxunto dos actores do sector petroleiro”, instándoos a comportarse como “empresas cidadás” fronte á subida das cotizacións do cru. Breton dixo que esperaba das empresas e sectores involucrados “propostas concretas e tanxibles”, suxerindo que fagan un esforzo de investimento en enerxías renovables, pero sobre todo e de forma inmediata que “baixen os prezos nas gasolineiras”.\nO Goberno francés mostrouse especialmente crítico co feito de que se rebaixaron os prezos do cru nos mercados internacionais nas últimas semanas e que, en cambio, non o fixeron na mesma proporción os prezos dos combustibles, polo que chegou a suxerir a posibilidade de impor ás petroleiras algún imposto especial.\nCon todo, a petroleira Total, hexemónica no país veciño, subliñou que a súa decisión de rebaixar os prezos é absolutamente independente das críticas lanzadas desde o Goberno, como o demostra que xa baixase os prezos a semana anterior.\ncombustibles Francia-gl rebaixa


Anatomía da semana que nos expulsou da 'vella normalidade': dos primeiros peches ao confinamento - Praza Pública\nA primeira e segunda semana de marzo supuxeron o tránsito da normalidade aos primeiros paquetes de restricións pola pandemia CC-BY-NC-SA Praza Pública\nVenres, 28 de febreiro de 2020. España leva confirmados 33 casos do novo coronavirus SARS-CoV-2, do que había noticias dende finais de 2019 procedentes da China. Naquela xornada o Departamento de Seguridade Nacional (DNS) do Goberno de España considera "moderado" o risco dun abrollo de maiores dimensións da epidemia. En Europa preocupaban especialmente algunhas rexións de Italia, onde xa se diagnosticaba unha media de máis de 100 casos ao día.\nNaquela xornada, os centros educativos galegos recibiran unha circular do Sergas recomendando evitar as excursións aos países considerados de risco nese momento e instando a poñerse en contacto co 061 ou co 112 se alguén retornaba deses territorios con síntomas da covid-19. Pouco despois, o 2 de marzo, as diversas autonomías comunicaran 120 positivos, máis dun terzo deles en Madrid. En Galicia aínda non había confirmado ningún positivo e a Consellería de Sanidade anunciaba que se dispuña a "reforzar" os equipos para facer probas a casos sospeitosos. Ademais, ante diversas protestas, cambiou o teléfono de pagamento para obter información sobre o coronavirus por outra liña gratuíta.\nO que sucedeu nos días previos ao confinamento para frear o contaxio do coronavirus segue sendo obxecto de controversia e o día e case a hora concreta de cada restrición, no centro da disputa política\nPouco máis dunha semana despois, toda a poboación do Estado estaría confinada no marco dun estado de alarma decretado polo Goberno central mentres os novos positivos aumentaban de maneira exponencial, especialmente en grandes núcleos de poboación como Madrid. O que sucedeu naquelas xornadas, o día e case a hora concreta en que cada Administración aprobou cada restrición, segue no centro da disputa política.\nNo caso galego, a Xunta defende que fixo gala dunha evidente "anticipación" e mesmo que o confinamento chegou antes a Galicia. Mentres, o Goberno de España subliña que foi adoptando decisións a medida que a evidencia científica así o recomendaba. A oposición galega apunta a que a epidemia chegou máis tarde ao país e, ao contrario do que sucedeu noutros lugares, cando chegou o pico a poboación levaba dúas semanas confinada.\n4 de marzo | Primeiro caso confirmado\nO día 4 de marzo, o Sergas dá por confirmado o primeiro positivo de coronavirus en Galicia, un home ingresado por pneumonía no hospital da Coruña que viaxara á cidade dende Madrid para acudir a unha entrevista de traballo. Nuns días nos que cada positivo aínda tiña que ser ratificado cunha segunda análise en Majadahonda (Madrid), non tardarían en chegar as seguintes confirmacións: dúas máis o día 6 e outras dúas o día 8.\nActo da Xunta polo Día da Muller (7 de marzo), manifestación do 8M en Vigo, partido Breogán-Granada en Lugo o 7 de marzo e feira do viño en Chantada, o día 8 CC-BY-NC-SA Xunta | CIG | © CB Breogán | Concello de Chantada\n7 e 8 de marzo | A última fin semana 'normal'\nAquela fin de semana do 7 e 8 de marzo foi a última da vella normalidade. No caso de Galicia, todas as principais forzas políticas desenvolveron actos de precampaña coa vista posta nas eleccións convocadas para o 5 de abril. Alberto Núñez Feijóo, ademais, regresaba dunha visita a París para reunirse con directivos da Citroën. O domingo, 8M, as mobilizacións feministas polo Día Internacional da Muller Traballadora transcorreron con normalidade. Tamén o fixeron competicións deportivas ou eventos culturais, sobre os que non pesaba restrición ningunha, o mesmo que toda a actividade económica e de lecer.\n9 de marzo | 18 casos e un sinal na Catedral de Santiago\nNo inicio da semana, Galicia ten xa 18 casos confirmados e as forzas políticas desenvolven con normalidade diversos actos de precampaña. Tamén cando, o día 10, o Goberno central anuncia as primeiras restricións, como a suspensión das viaxes do Imserso e os límites de asistencia a espectáculos públicos\nO luns, 9 de marzo, Galicia ten xa 18 casos positivos confirmados, aínda que moi localizados. Non en van, 11 deles están relacionados entre si a través dun centro cívico da Coruña, clausurado por precaución. O escaso número de positivos permite trazar un mapa de contactos de cada un, di o Sergas. En Galicia aínda non rexe restrición ningunha e a vida social e política desenvólvese sen atrancos: ese día Feijóo xunta 350 persoas en Pontevedra nun acto da precampaña do PP, Gonzalo Caballero reúne a todos os membros da lista do PSdeG en Lugo, Ana Pontón celebra un mitin do BNG en Fene e Antón Gómez-Reino mantén encontros en Bos Aires no marco da precampaña de Galicia en Común.\nNesa aparente normalidade destaca, así e todo, destacou un sinal nada frecuente procedente da Igrexa. A Catedral de Santiago anunciaba a prohibición do tradicional ritual da aperta á imaxe do Apóstolo. Ademais, nun comunicado conxunto, todos os bispos galegos pedían "extremar as medidas de hixiene" nos actos relixiosos, evitando dar a man ou tocar imaxes.\n10 de marzo | Primeiras restricións do Estado e da Xunta\nO martes, día 10, o día comeza en Galicia en clave de precampaña. Feijóo xuntaba unhas 350 persoas en Lugo e despois, unhas 400 persoas no Palexco da Coruña en actos sectoriais da precampaña do PP. Case ao mesmo tempo, o Goberno central aprobaba as primeiras restricións inmediatas para tentar conter os contaxios da covid-19: quedaban suspendidas as viaxes do Imserso, prohibían por dúas semanas a asistencia de público a competicións deportivas e mais vetaban os eventos públicos a cuberto para máis de 1.000 persoas. Ademais, o Executivo central prohibía a chegada de voos procedentes de Italia e daba luz verde a unha das medidas que resultarían máis controvertidas nas seguintes semanas: unha reforma para "permitir o subministro centralizado de todo tipo de produtos" sanitarios.\nComisión interdepartamentais sobre o coronavirus celebradas o 10 de marzo polo Goberno de España (arriba) e pola Xunta (abaixo) CC-BY-SA Goberno de España | Xunta\nOs acontecementos acelerábanse. Os casos confirmados en Galicia roldaban a trintena e a Comisión Interdepartamental da Xunta que seguía a evolución da epidemia era presidida por primeira vez por Feijóo, que non asistiu a un paseo preelectoral programado en Boiro para esa tarde. Da comisión saíron as primeiras limitacións do Goberno galego para a cidadanía en xeral: as visitas a hospitais e residencias de maiores quedaron limitadas a unha persoa por paciente ou residente e recomendábase non acudir a maiores de 70 anos. Preguntado ao respecto, Feijóo asegurou non desbotar que unha potencial expansión do virus afectase ao desenvolvemento das eleccións do 5A.\n11 de marzo | A OMS declara a pandemia. 44 positivos en Galicia\nO mércores, 11 de marzo, a Organización Mundial da Saúde declara formalmente que a extensión da covid-19 xa ten a consideración de pandemia. En Galicia, o Sergas ten rexistrados 44 casos positivos, a maior parte na contorna da Coruña, e anuncia que se dispón a limitar a asistencia a centros sanitarios mediante o adiamento de consultas ou operacións non urxentes. A Dirección Xeral de Saúde Pública estima que o pico da enfermidade podería chegar a Galicia a principios de abril. Dende o Goberno central, o director do Centro de Emerxencias Sanitarias do Ministerio de Sanidade, Fernando Simón, sinala que o escenario máis optimista que manexan indica que a epidemia podería durar "entre mes e medio e dous meses" e "entre catro e cinco", no máis pesimista.\nO día que a OMS sinala que a expansión da covid-19 ten xa consideración de pandemia, o Sergas ten rexistrados 44 casos positivos, a maioría na contorna da Coruña\nDada a evolución dos acontecementos, numerosos eventos culturais e deportivos comezan a anunciar adiamentos ou cancelacións por toda Galicia a causa do coronavirus, que tamén condiciona a precampaña electoral. Ese día, o PP xunta 500 persoas nun hotel de Ferrol nun acto electoral con Feijóo, que acode pola tarde a un mitin en Sober, nas instalacións dunha adega. Gonzalo Caballero reúnese con cargos municipais do partido na provincia de Pontevedra e viaxa a Ourense. A líder do BNG xunta tamén representantes locais da súa formación en Santiago, pero a intervención de Ana Pontón xira xa case monograficamente en torno á crise do coronavirus, asunto que tamén concentra boa parte da atención da primeira presentación de Galicia en Común como coalición ante a prensa.\nO 11 de marzo, a Organización Mundial da Saúde sinala que o brote da covid-19 xa ten características de pandemia CC-BY-NC-SA Praza Pública\n12 de marzo | Suspensión das clases e endurecemento das restricións de dous días antes\nO día 12, Galicia súmase ás autonomías que suspenden as clases a partir da semana seguinte e o Consello de Ministros aproba un fondo de 1.000 millóns para afrontar a pandemia: Sánchez advirte que veñen tempos de "disciplina social"\nA sensación de aceleración impera aínda máis. Na liña do anunciado por outra media decena de autonomías nas que xa abrollaran casos, a Xunta anuncia tras a reunión semanal do Consello do xoves, 12 de marzo, a suspensión das clases en todos os niveis educativos por un prazo mínimo de dúas semanas para evitar contaxios. Ademais, o Goberno galego avanza a suspensión de calquera espectáculo público con máis de 500 asistentes, o peche de centros como museos e bibliotecas e o endurecemento do réxime de visitas a residencias de maiores, que quedan prohibidas para maiores de 70 anos.\nAo mesmo tempo, mentres as bolsas sofren un forte devalo e aumentan os ruxerruxes en torno á adopción de medidas excepcionais, o Consello de Ministros aproba un fondo de 1.000 millóns de euros para "gastos extraordinarios" derivados da pandemia. Ao seu remate, Pedro Sánchez avanza tamén medidas en materia social e tamén advirte: cumprirá unha forte "disciplina social" para frear a covid-19. Nesa xornada, en Galicia xa se rexistraran 64 positivos.\n13 de marzo | Anuncio do estado de alarma e aprobación da emerxencia sanitaria\nO venres, 13 de marzo, Galicia esperta coas primeiras restricións xa en marcha. Os centros de ensino permanecen abertos, aínda que xa se recomenda que o alumnado non asista como paso previo á suspensión total das clases a partir do luns, día 16. Ademais, a Consellería de Educación rectifica a súa instrución ao profesorado polo coronavirus e retira a obriga xeral de acudiren aos centros mentres estean pechados, indicación que aínda sufrirá máis variacións nas seguintes semanas.\nPedro Sánchez anuncia a inminente aprobación do Estado de Alarma e Feijóo, a declaración inmediata de emerxencia sanitaria, o 13 de marzo de 2020 CC-BY-SA JM Cuadrado / Goberno de España | David Cabezón / Xunta\nO día 13 a mediodía, Pedro Sánchez anuncia que ao día seguinte será aprobado o Estado de Alarma. Pola tarde, a Xunta declara a emerxencia sanitaria, cos primeiros peches de negocios\nA mediodía, Pedro Sánchez anuncia nunha comparecencia pública o que se daba por feito en diversos ambientes políticos: o Goberno central disponse a aprobar o estado de alarma para conter o coronavirus. O feito de anuncialo un día antes de aprobalo en Consello de Ministros suscita controversia: ante a previsible limitación de movementos, prodúcense múltiples viaxes que se unen ás habituais no inicio da fin de semana, especialmente en grandes cidades. Os positivos confirmados da covid-19 superan os 4.000 en todo o Estado e os 100 en Galicia.\nPola tarde, o Consello da Xunta reúnese en sesión extraordinaria e declara a situación de emerxencia sanitaria ao abeiro da lei de emerxencias do ano 2007. A principal consecuencia práctica desa declaración para a cidadanía , na liña do que viñan aplicando outras autonomías, foi o peche xeneralizado de todos os establecementos comerciais que non vendesen comida e de todos os bares e restaurantes, que só poderían ofrecer servizo a domicilio ou de recollida no local. Tamén de cines, teatros, salas de concertos e demais recintos culturais e de lecer. Todo, en principio, por dúas semanas e entre recomendacións de "distanciamento social" e de limitar os desprazamentos, pero sen prohibición de saír á rúa.\n14 de marzo | Confinamento\nNunha longa reunión extraordinaria, o Consello de Ministros do 14 de marzo aproba o estado de alarma, que entra en vigor dende a a súa publicación, ese mesmo día, no Boletín Oficial do Estado. A principal repercusión na vida cidadá do estado de alarma, cunha duración inicial de dúas semanas por imperativo legal, é a limitación xeral de movementos. O confinamento. Quedan prohibidos dende ese mesmo día todos os desprazamentos agás para adquirir bens de primeira necesidade nos poucos negocios que poden continuar abertos.\nNo inicio do confinamento, Galicia rexistra 180 casos e 2 falecementos. O Goberno de España adquire a condición de "mando único" e nas fiestras comezan a escoitarse aplausos. Comeza tamén a falarse dunha futura "nova normalidade" aínda por chegar\nA orde de peche de locais comerciais e hostaleiros é aínda máis estrita que a adoptada pola Xunta na xornada previa, toda vez que, por exemplo, queda suprimida a posibilidade de recoller pedidos en restaurantes para consumir a domicilio. A listaxe concreta aínda sufrirá axustes nos días seguintes no relativo, por exemplo, aos salóns de peiteado. Galicia rexistra xa máis de 180 casos e 2 mortes mentres as forzas políticas dan por feito que haberá que aprobar un inédito adiamento das eleccións, que se concretará escasos días despois.\nMentres medra a inquietude por coñecer o paquete de medidas económicas co que o Estado poida axudar a frear a crise que vén de desencadearse, o propio Goberno central dótase de instrumentos legais para, por exemplo, poder garantir o abastecemento de alimentos -unha das principais preocupacións cidadás daqueles días, con desacougantes escenas en supermercados de grandes cidades-. Tamén para poñer "ás ordes" da sanidade pública os recursos da privada, todo nun contexto no que o Goberno de España adquire a condición de "mando único", coas competencias autonómicas limitadas en múltiples eidos.\nNaquela primeira fin de semana de confinamento comézanse a escoitar aplausos para o persoal sanitario dende fiestras e varandas. Pouco despois comezarase a falar dunha futura "nova normalidade" que aínda está por chegar.


LIAM, o robot co que Apple reciclará os iPhone – Mallando no Android\nLIAM, o robot co que Apple reciclará os iPhone\nAutor Álvaro M. Souto O día 22 Marzo, 2016 Non hai comentarios\nNa Keynote de Apple de onte á tarde, ademais de dar a coñecer os novos iPhone SE e iPad Pro de 9,7″, falounos de LIAM, un robot que é quen de desmontar un iPhone para a súa reciclaxe, aproveitando as partes ás que aínda se lles pode dar un segundo uso ou poden ter máis vida útil.\nSegundo parece, Apple empregará LIAM con cada terminal que sexa devolto á compañía unha vez rematada a súa vida útil: de termos un dispositivo da compañía unicamente debemos levalo a unha Apple Store para que as empregadas se encarguen de todos os trámites para a súa reciclaxe e, deste xeito, o silicio poida ser reutilizado, por exemplo, na fabricación de placas solares.\nFermosa imaxe de placas solares nos tellados para indicar que o 93% das instalacións empregan renovábeis #AppleEvent pic.twitter.com/fdHdbO1YHd\n— Iago Varela Martínez (@iagovarela) March 21, 2016\nComo puidéchedes ver no vídeo, LIAM é un prodixio da enxeñaría. Segundo as cifras que manexa Apple pode desmontar arredor de 1,2 millóns de smartphones ao ano, polo que con esta ferramenta Apple consolídase como unha empresa amiga co medio ambiente: non en van, anunciaron que o 93% das súas instalacións xa funcionan empregando enerxías renovábeis.\nQue vos parece o becho?\nSamsung lidera o mercado das tablets no Estado español\nMalia que hai unha crenza extendida de que o iPad …\nApple anuncia un novo iPad Pro de 9,7 polgadas\nNo mes de setembro de 2015 anunciouse, xunto aos novos iPhone …\nAndroid Wear xa é compatíbel con iOS\nEstaba prometido desde hai moito tempo e hoxe por fin …


A compañía rusa Gazprom entrega GLP a China por ferrocarril\nA compañía rusa Gazprom entregou GLP a China por ferrocarril; A compañía pública de gas rusa Gazprom entregou a China o seu primeiro envío de GLP desde a planta de procesamento de gas natural de Amur a China. Gazprom Export, en construción [Ler máis ...]\nA Ruta da Seda de Ferro pasará por Irán; Os ferrocarrís de Irán están implicados no proxecto One Generation One Way de China. Falou coa canle nacional, o ministro iraniano de Transportes e Urbanismo, Muhammad Islami, dunha xeración única [Ler máis ...]


Queixos frescos: Pareixen iguals en tot, però no ho són [Páx. 1 de 3] | Revista | EROSKI CONSUMER\nQueixos frescos: Pareixen iguals en tot, però no ho són\nDifiren moito no prezo, na cantidade de graxa, proteína e calcio e na achega calórica\nAnalizáronse trece queixos frescos en envases de 250 a 500 gramos, a base de leite pasteurizado de vaca, cabra, ou mesturas de leite de vaca con ovella ou cabra, que custaban entre 4,14 euros (689 pesetas) e 7,16 euros (1.191 pesetas) o quilo. Sete están elaborados de xeito tradicional (ó leite pasteurizado engádenselle os callóns e fermentos e así que calla, rómpese a callada para que desore, vértese nos moldes nos que adquire a súa forma final e, para rematar, envásase), e os outros seis son ultrafiltrados: o leite pasteurizado fíltrase a través dunha membrana que retén graxas e proteínas, descartándose parte do soro xunto con azucres e sales, e vértese ó envase no que se engaden os callóns e os fermentos de xeito que o queixo calla no envase.\nO queixo fresco, derivado lácteo cun 70% de auga e que non sufriu outra transformación máis cá fermentación láctica, é un alimento interesante: sen ser excesivamente graxo nin calórico achega proteínas de importante valor biolóxico, amais de vitaminas (A, B2, B12, niacina...) e minerais como calcio, fósforo ou magnesio. O único inconveniente do seu consumo cotián é que a graxa do queixo fresco (coma a de calquera producto lácteo non desnatado) é maioritariamente saturada. É un producto interesante para nenos e adolescentes e para adultos en situacións fisiolóxicas especiais, coma a lactación, e para quen desexa incorporar calcio á súa dieta e non tolera o leite.\nO estado hixiénico-sanitario das trece mostras foi correcto, pois respectaban a norma, pero cinco presentaron recontos moderadamente elevados de microorganismos (non patóxenos) que indican unha conservación mellorable.\nA cata deparou bos resultados (o mellor foi Gailla, con 7,5 puntos, e seis mostras acadaron o notable) e demostrou que pagar máis non equivale a adquirir queixos máis sabedores.\nA mellor relación calidade-prezo entre os tradicionais correspóndelle a Ruiz Francos (4,88 euros o quilo), e entre os ultrafiltrados a Mama Luise a 6,64 euros o quilo.\nComposición ben distinta\nEn contra do que puidese parecer, os queixos frescos son distintos entre si. O extracto seco (a parte sólida que queda tras elimina-la auga) variou entre o 23,4% de Berta e o 36% de Mama Luise. O máis proteico (7,7%) e menos graxo (10,3%) é Berta. Os ultrafiltrados, amais de seren caros, foron máis calóricos, graxos e proteicos cós tradicionais, e cun maior extracto seco, aínda que a porcentaxe de graxa sobre extracto seco foi semellante. Coa excepción de La Pasiega, Berta e El Monasterio -semigraxos- os queixos estudiados son graxos, porque a graxa representa entre o 45% e o 60% do extracto seco. Por outra banda, o maior contido en calcio rexistrouse nas dúas mostras de Angulo (352 e 372 mg/100 g) e o menor, en Berta (263 mg/100).\nO menos calórico é Berta (só 138 calorías cada cen gramos) e o máis enerxético foi Mama Luise, con 236 calorías cada cen gramos. O de máis cloruros (indica a cantidade de sal) foi Burgo de Arias (1% de cloruros) e os menos salgados, Angulo (0%) e Arkaute (0,1%).\nNa cata, bos resultados. Os que máis gustaron foron Gailla, Berta e Ruiz Francos (entre 7,2 e 7,5 puntos) nos tradicionais, e El Monasterio, García Baquero, Mama Luise e Burgo de Arias (6,9-7,4 puntos) nos ultrafiltrados. Nos tradicionais, non se atoparon diferencias en aparencia e consistencia, pero si en sabor. Nos ultrafiltrados, houbo diferencias en moitos aspectos. A aparencia de Angulo valorouse peor cá do resto. En sabor e sabor residual, García Baquero, El Monasterio e Mama Luise son os mellores.\nA calidade sanitaria do queixo fresco\nDebido á súa gran cantidade de auga e ó seu carácter fresco, este tipo de queixo é problemático desde un punto de vista microbiolóxico. Por iso, tanto a materia prima coma a hixiene do proceso de elaboración deben respectar esixentes estándares de calidade. Pero estas medidas poden non seren abondas se o transporte ata o punto de venda, o almacenamento e exposición refrixerada nos comercios e mesmo a conservación no fogar do consumidor ata o momento do consumo, non se efectúan co mesmo coidado e rigor. En ningún momento de todo este proceso as temperaturas deben supera-los 8ºC. Un lixeiro aumento desta temperatura de refrixeración nalgún punto do proceso (coñécese tecnicamente como "ruptura da cadea de frío") pode orixinar un rápido empeoramento da calidade microbiolóxica do queixo.\nOs "coliformes" son microorganismos non recollidos na normativa do queixo fresco, porque non resultan patóxenos nin revisten maior importancia sanitaria sempre que non se superen as 100.000 ufc/g (unidades formadoras de colonia por gramo). Pero, por riba dos 1000 ufc/g estes coliformes indican que a pasteurización do leite foi insuficiente ou que o producto sufriu unha conservación inadecuada. Nas cinco mostras que superaron os 1000 ufc/g, o máis probable é que a elaboración fose correcta e que o problema se producise unha vez saído o queixo da fábrica. A mostra de Arkaute (tradicional), e as de Burgo de Arias, El Ventero, García Baquero e Angulo (ultrafiltrados) presentaron recontos entre 1000 e 15.000 ufc/g de coliformes, que non supoñen risco sanitario para o consumidor, pero impiden que o estado sanitario destes cinco queixos sexa o idóneo.\nTodo sinala que as prácticas de elaboración e control dos queixos analizados son correctas e que o problema non se debe tanto á producción coma ó transporte e ó almacenamento e exposición refrixerada no punto de venda. De tódolos xeitos, a maioría das mostras adquiridas por CONSUMER para este comparativo gardábanse en vitrinas frigoríficas a menos de 6ºC, é dicir, á temperatura correcta.\nEn Angulo, Berta e Mama Luise, a denominación non é conforme á norma, xa que esta recolle "queixo fresco" ou "queixo branco pasteurizado" como únicas posibles. As denominacións como "queixo de Burgos" ou semellantes, aínda que moi tradicionais, non están recollidas na norma. Outras irregularidades: Arkaute e Bien Aparecida non inclúen a porcentaxe de graxa sobre extracto seco ou a súa categoría (graxo, semigraxo...) do modo en que o esixe a norma. E Gailla declárase semigraxo cando, segundo os resultados analíticos de CONSUMER, é graxo. Para rematar, Gailla indica a data de consumo preferente, no canto da obrigatoria data de caducidade.\n[Páx. 1] Pareixen iguals en tot, però no ho són


Os casos activos de coronavirus seguen a medrar en Ourense, cunha incidencia que duplica a media galega - Praza Pública\nVista da cidade de Ourense CC-BY-SA Luis Miguel Bugallo Sánchez\nO alcalde de Ribadeo pide que a Xunta informe os concellos das cifras do coronavirus: "É desalentador sabelo pola prensa"\nO empeoramento en Ourense pon fin á tendencia descendente da segunda vaga do coronavirus en Galicia\nA área sanitaria de Ourense -e nomeadamente a propia cidade das Burgas- converteuse nas últimas dúas semanas no principal foco de preocupación en Galicia polo incremento dos contaxios de coronavirus. Mentres que a situación no resto de Galicia continúa estable, mesmo con descensos no número de casos, a área ourensá continúa a incrementar a súa incidencia.\nGalicia rexistrou no último día 200 novos positivos de coronavirus\nEste martes, segundo a información notificada pola Consellaría de Sanidade este mediodía, a área sanitaria de Ourense aumenta de 1.037 a 1.084 o seu número de casos activos. Este indicador duplicouse nos últimos 15 días, o que leva a que a incidencia acumulada do coronavirus na área ourensá (355 casos por cada 100.000 habitantes nas últimas dúas semanas) sexa máis do dobre que a media galega (154,36).\nEste luns faleceron outras 8 persoas que enfermaran de covid, o que eleva a 765 o número de mortes dende o inicio da pandemia\nNas últimas a Xunta foi incrementando as restricións na cidade de Ourense, onde dende o pasado venres están prohibidas as reunións de persoas que non convivan. Verín e O Barco tamén contan con medidas para previr os contaxios de coronavirus\nGalicia rexistrou no último día 200 novos positivos de coronavirus, por debaixo das 254 notificadas este luns. Porén, o empeoramento dos datos ourensáns leva días incrementando a media de casos positivos detectados en Galicia. Hoxe sitúase nunha media de 207,3 casos por día na última semana, despois de que ao longo do mes de setembro esta media fose baixando ata os 185 casos diarios.\nEste martes hai que lamentar, ademais, 8 novos falecementos de persoas que enfermaran de covid-19. Estas mortes elevan a 765 a cifra total de defuncións dende o inicio da pandemia en Galicia. Dende comezos de agosto houbo 146 mortes.\nA incidencia acumulada da enfermidade en Galicia sitúase este martes nos 107,58 casos por cada 100.000 habitantes nos últimos 14 días, segundo os datos publicados polo Ministerio de Sanidade. É a segunda incidencia máis baixa de todo o Estado, superando unicamente o dato das Illas Canarias, e moi por debaixo da media española (273,69 casos).\nO número de probas PCR realizadas segue a ser moi elevado. Este luns foron 4.976, por riba dos datos da pasada semana (4.339). A media nos últimos sete días está próxima aos seis mil test diarios realizados (5.993).\nA taxa de positividade está en Galicia no 4,3%, moi por debaixo da media española (10,2%) e máis aínda do dato de Madrid (18,2%).\nOs positivos baixan en todas as áreas sanitarias agás a ourensá, que continúa a empeorar a súa situación, co dobre de casos que hai 15 días\nEn total, os casos activos medran este martes en Galicia ata os 4.119 fronte aos 4.101 do día anterior. Aumenta tamén o número de 'altas' ou 'curacións', que pasan a ser 20.344.\nDos 4.119 casos activos, a maior parte atópanse nos seus domicilios (3.885), con síntomas leves. O número de persoas ingresadas con covid nos hospitais galegos mantense nos 234, fronte aos 241 do día anterior. Delas, 35 están nas UCI (dúas menos ca onte) e 199 noutras unidades de hospitalización (cinco menos).\nO 3,1% das camas hospitalarias galegas están ocupadas por persoas con covid--19, fronte a unha media do 9,08% no conxunto do Estado. Nas camas das UCI a ocupación en Galicia é do 4,97%, mentres que a media española elévase ao 17,68% e en Madrid ata o 40,53%.\nAs residencias de maiores e de atención á discapacidade suman 270 casos activos entre as súas persoas usuarias e 121 entre o seu persoal, por debaixo dos datos de onte (308 e 133).\nA Residencia DomusVi Lugo (Outeiro de Rei), con 150 positivos, e a Residencia Nosa Señora do Viso (Lobeira), con 64, so os centros cun maior número de casos, por diante da Residencia O Incio, con 51.\nDos casos activos, 818 son da área da Coruña (2 menos ca onte), 493 da de Lugo (2 menos), 1.084 da de Ourense (47 máis), 667 da de Pontevedra (18 menos), 412 da área de Vigo (7 menos), 527 da de Santiago (1 menos), e 118 da de Ferrol (1 máis).\nOurense (355 casos por cada 100.000 habitantes) máis que duplica a incidencia acumulada do conxunto de Galicia (154)\nComo diciamos, a área ourensá é a que presenta unha evolución máis negativa, duplicando o seu número de casos activos nas últimas dúas semanas. Isto fixo que a súa incidencia acumulada escalase ata os 355 casos activos por cada 100.000 habitantes, máis do dobre que a media galega (154 casos).\nTan só Pontevedra (228 casos) está tamén claramente por riba da media do conxunto do país. Lugo (155 casos) e A Coruña (148 casos) e Compostela (118 casos) sitúanse con medias inferiores. Vigo (72 casos) e Ferrol (66 casos) seguen a ser as áreas que presentan unha incidencia menor.


Revista A Buxaina no IES Francisco Asorey de Cambados | Blog Guia\n← Climate Change Marches Around the World\nO blog nos criterios de avaliación desde o IES de Cacheiras →\nA Buxaina é a revista dixital dos Departamentos de Ciencias do IES Francisco Asorey de Cambados da que xa algunha vez falamos neste blog e que se presentou nalgúns dos Congresos de Climántica.\nEste ano, o blog de Ciencias para o Mundo Contemporáneo de Climántica ( no centro teñen outro blog do proxecto para a ESO), incorpora unha categoría “Propostas Buxaina”, que alberga distintas propostas de temas científicos para publicar artigos na revista.\nUnha iniciativa que vos animamos a seguir,para optimizar didácticamente os blogs e , como sempre, quedamos á espera dos vosos comentarios para que compartades as vosas actividades.\n* Se a algún profesor lle interesa crear unha revista dixital semellante, desde o IES Francisco Asorey ofrécense para axudalo. Podedes contactar desde os comentarios deste mesmo post. Grazas compañeiros do Asorey, esto sí que é unha comundade de aprendizaxe!!\n2 Responses to Revista A Buxaina no IES Francisco Asorey de Cambados\nOutubro 7, 2014 ás 5:30 p.m.\nSe a algún profesor lle interesa o tema da creación dunha revista dixital semellante, pode poñerse en contacto con nos.\nOutubro 17, 2014 ás 12:12 a.m.\nGrazas Víctor, poñemos a túa amable proposta no post. Contar coa vosa experiencia será un luxo para os compañeiros e compañeiras que queiran crear unha revista.


Traballadoras/es da limpeza dos colexios de Vilalba mobilízanse contra o impago dos seus salarios - CIG: Confederación Intersindical Galega\nReclaman tamén a subrogación dunha compañeira pola nova concesionaria, Tragsa\nVilalba - 30 Xul 2021\nTraballadoras e traballadores dos servizos de limpeza e conserxería dos colexios e pavillóns que dependen do Concello de Vilalba concentráronse este xoves diante da casa consistorial para esixir o cobro das débedas salariais que a anterior concesionaria, Limpezas García Galcar, ten pendentes de abonar e reclamar que se reincorpore á compañeira a que Tragsa, nova adxudicataria, se negou a subrogar.\nCómpre lembrar que este persoal leva meses vivindo unha situación laboral insostíbel a causa do impago reiterados dos seus salarios -algunhas das traballadoras teñen pendente de cobrar até nove nóminas, e a falta de actuación por parte do Goberno municipal, que malia coñecer xa en decembro pasado estes incumprimentos, non só non lle retirou de inmediato o contrato a García Galcar, senón que en xaneiro llo volveu renovar.\nPorén, o impago dos salarios chegou a un punto de tal gravidade que finalmente o Concello lle retirou a concesión a empresa en xuño, para adxudicarlle o servizo a Tragsa de maneira temporal durante seis meses, prorrogábeis polo mesmo período.\nTragsa non subroga unha traballadora\nMais a entrada de Tragsa, sinala Xosé Paz, da CIG-Servizos de Lugo, supuxo unha nova fonte de problemas ao negarse a empresa pública a subrogar a unha das limpadoras CEIP Insua Bermúdez, alegando que o seu contrato estaba en fraude de lei.\nNeste senso, explica que García Galcar lle fixera á traballadora un primeiro contrato de tres meses e unha prórroga, e a partir de aí as partes acordaron un contrato verbal a tempo parcial. Malia demostrar cunha vida laboral e un certificado da dirección do centro conforme a traballadora asistía regularmente ao seu posto nas quendas habituais, Tragsa segue negándose a subrogala. Ante esta actitude, Paz indica que a CIG recorrerá á vía xudicial para lograr que se recoñezan a subrogación da traballadora e que sexa reincorporada no seu posto.\nDúbidas sobre o futuro do servizo\nA CIG entende que este conflito se prolongará no tempo tendo en conta que, coas débedas salariais que deixou García Galcar, vai ser moi complicado que algunha empresa queira presentarse ao concurso polo temor a ter que asumir tamén esta importante débeda económica.\nPor iso, a central apela á responsabilidade do Concello de Vilalba para que poña en marcha as medidas precisas para garantir que se respectan os dereitos das traballadoras/es, que se lle abonen os salarios pendentes e que se preste un servizo adecuado.


Memoria 2020 | ANPA IES Cacheiras\n← Dúas aportacións para o IES\nColaboración co banco de alimentos →\nPublicado o Febreiro 3, 2021 por anpaiescacheiras | Deixar un comentario\nPor mor das medidas de distanciamento social impostas pola Xunta de Galicia para tratar de frear a propagación da COVID-19 aínda non puidemos convocar a asamblea xeral de socios do ano 2020. Non dispoñemos do soporte tecnolóxico necesario para facer unha convocatoria online con garantías suficicientes, polo que estamos á espera de que a situación nos permita facer unha convocatoria presencial.\nNamentras isto non é posible, queremos facervos chegar a memoria anual de actividades e un resumo dos gastos e ingresos da ANPA San Simón do IES de Cacheiras durante o ano 2020.\nTal e como se explica na memoria, non puido completarse a programación proposta, xa que moitas das actividades tiveron que cancelarse. As medidas de hixiene e distanciamento social fan moi difícil a realización de talleres de xeito presencial, pero aínda así trataremos de que se recuperen algúns para este curso ou se traten de facer de xeito telemático, coa finalidade de restablecer unha certa normalidade entre o alumnado.\nDo mesmo xeito, aproveitamos para comentarvos a necesidade de renovación da xunta directiva actual, pendente tamén da convocatoria dunha asamblea xeral. Catro integrantes da directiva xa non están desempeñando as súas funcións, polo que se precisa que entren reforzos de xeito inmediato.\nOs membros que estamos seguimos mantendo reunións periódicas de xeito telemático, pero vémonos incapacitados para seguir sacando adiante o traballo sós e por iso é preciso que entren voluntarios novos, para que o labor da ANPA non se paralice. Só tedes que enviar un correo á conta da ANPA (anpaiescacheiras@gmail.com) cos vosos datos e poñerémonos en contacto de inmediato.\nPara colaborar coa directiva non é preciso dispor de moito tempo. Se o tedes, estupendo, porque poderedes aportar moito e asumir algunha tarefa específica, pero aínda que só dispoñades dun anaquiño de vez en cando, ese pouco tempo e a vosa axuda serán igualmente valiosas. Lembrade que todo suma.


Antiga Prisión Preventiva de Sarria\nDo 8 de marzo ao 9 de abril de 2021\nDe luns a venres de 10:30h a 13:30h\nOutro horario consultar: (+34) 982 535 000 ou (+34) 982 530 668\nO proxecto da autora comenzou en Pitôes das Junias (Montealegre), por ser unha aldea que conserva trazos do comunitarismo na veciñanza, pero especialmente débese á relación coas mulheres de idade, e outras MULHERES que foron fotografadas, despois de longas conversas e de convivir con elas na aldea. As conversas e vivenzas coas MULHERES da raia, levaronna a ter unha fermosa amizade con elas, e pouco a pouco xurdiu un irmanamento moi forte.\nAS MULHERES DA RAIA SON MULHERES FORTES, BRAVAS, BANDEIRA, MOI TRABALLADORAS, MULHERES que foron pais e nais, cando os homes marcharon, e elas quedaron ao coidado do gando e da facenda, das casas e dos fillos, foi entón, cando as mulheres participaron nos trafegos típicos das fronteiras.\n“Son coma nos” din, o que é certo. As mulheres de máis idade as que rondaban os 100, contaron que súas nais axudaran aos escapados despois da "guerra dos españois", e incluso algunha destas mulheres sendo case unhas mozas, vixiaban cando súas nais levaban aos galegos polo monte, esa axuda foi por humanidade, elas non sabían de política, “Como non iamos a axudar se eran galegos, os nosos irmáns”.\nTamén fotografiou ás Mulheres de Covelâes, Montealegre, Padornelo e Salto, e máis ás mulheres arraianas galegas de Gundimil e Requiáns, mesmo na raia e do Xurés. Mais outras foron as MULHERES coas que falou e fotografou, especialmente as mulheres de CASTRO LABOREIRO (Melgaço) , mesmo na raia, con costumes moi arraigados deste comunitarismo.